ในปี 2022 กรุงศรี ประกาศเข้าซื้อหุ้น 75% ขึ้นเป็นผู้ถือหุ้นรายใหญ่ในธุรกิจสินเชื่อผู้บริโภคของ Home Credit ในประเทศอินโดนีเซีย และฟิลิปปินส์ใช่หรือไม่
ใช่ กรุงศรี ประกาศเข้าซื้อหุ้น 75% ขึ้นเป็นผู้ถือหุ้นรายใหญ่ในธุรกิจสินเชื่อผู้บริโภคของ Home Credit ในประเทศอินโดนีเซีย และฟิลิปปินส์ด้วยมูลค่าการลงทุนรวมประมาณ 473.9 ล้านยูโร หรือคิดเป็นจำนวนเงินรวมประมาณ 17,700.8 ล้านบาท
 
เครือ MUFG เร่งขยายเครือข่าย
กรุงศรี คาดว่า ธุรกรรมดังกล่าวจะเแล้วเสร็จในช่วงครึ่งหลังของปี 2566 เนื่องจากต้องได้รับการอนุมัติจากที่ประชุมผู้ถือหุ้นของธนาคาร, ธนาคารแห่งประเทศไทย รวมถึงหน่วยงานกำกับกิจการบริการทางการเงิน และการแข่งขันของอินโดนีเซีย กับฟิลิปปินส์ ทั้งยังเป็นหนึ่งในฟันเฟืองสำคัญของกลยุทธ์ขยายธุรกิจสู่ระดับภูมิภาคอาเซียนของธนาคาร

หากเจาะไปที่รายละเอียดจะพบว่า ในอินโดนีเซีย กรุงศรี จะร่วมกับ PT Adira Dinamika Multi Finance หนึ่งในสถาบันการเงินเครือ MUFG เพื่อเข้าถือหุ้น PT. Home Credit Indonesia ในสัดส่วน 75% และ 10% ตามลำดับ จาก Home Credit Indonesia B.V. และ Ms. Wanda Ariestiani Evans

ส่วนในฟิลิปปินส์ กรุงศรี และ MUFG ได้เข้าซื้อหุ้นของ HC Consumer Finance Philippines, Inc. ในสัดส่วน 75% และ 25% ตามลำดับ จาก HC Philippines Holdings B.V. และ Filcommerce Holdings, Inc. ทั้งกรุงศรีจะเข้าซื้อกิจการ 100% ของ HCPH Financing 1, Inc. และ HCPH Insurance Brokerage, Inc. ซึ่งเป็นธุรกิจสนับสนุนของ HC Consumer Finance Philippines
4.ข่าวเศรษฐกิจและการเงิน